মেহবুবা যে ভোট বয়কট করছেন আমি তা সমর্থন করছি না। সংসদীয় প্রক্রিয়াকে কাশ্মীরে শক্তিশালী করলে লাভ ভারতীয় গণতন্ত্রের। কাশ্মীরে প্রধান দু’টি রাজনৈতিক দল হল ফারুক আবদুল্লা ও ওমর ফারুকের ন্যাশনাল কনফারেন্স, আর একটি হল মুফতি মহম্মদ সইদের তৈরি, এখন তাঁর মৃত্যুর পর তাঁর কন্যা মেহবুবা মুফতির পিপলস ডেমোক্র্যাটিক পার্টি। হুরিয়ত চিরকাল ভোটের প্রতি অনাস্থা জানিয়েছে। সে বয়কটেরও অনেক আর্থ-রাজনৈতিক কারণ আছে। কাশ্মীরি মানুষের বিচ্ছিন্নতার সঙ্গেও হুরিয়ত রাজনীতির সম্পর্ক খুবই ঘনিষ্ঠ।